cyanic-selkie/wikianc huggingface dataset:
Προμηθέας Πατρών (καλαθοσφαίριση ανδρών)
Αγωνιστική περίοδος 2018-19
Κατά την προηγούμενη αγωνιστική περίοδο, 2018-19, ο Προμηθέας Πάτρας έλαβε μέρος στο Πρωτάθλημα της Α1 Εθνικής Κατηγορίας (χορηγική ονομασία: BetShop Basket League) που διοργάνωσε ο Ε.Σ.Α.Κ.Ε. Σύμφωνα με τον αθλητικό νόμο το ανδρικό τμήμα καλαθοσφαίρισης του σωματείου διατηρεί νομική μορφή Κ.Α.Ε. για όσο θα παραμένει στο κορυφαίο αυτό επίπεδο.
Κατά την ολοκλήρωση της Κανονικής Περιόδου ο Προμηθέας κατέλαβε την 4η θέση του βαθμολογικού πίνακα με απολογισμό 16 νίκες και 10 ήττες. Πέρασε με επιτυχία στη διαδικασία των Play-offs όπου διασταυρώθηκε με τον 5ο στην κατάταξη Π.Α.Ο.Κ. Αμφότερες οι ομάδες αναζητούσαν τις δύο νίκες, ενώ ο Προμηθέας είχε το πλεονέκτημα της έδρας. Στον πρώτο μεταξύ τους αγώνα ο Π.Α.Ο.Κ. μετέβη στην Πάτρα με σύνθεση ανάγκης εννέα παικτών, για να ηττηθεί με σκορ 81-66. Στην επανάληψη της Θεσσαλονίκης οι Πατρινοί έκαμψαν για δεύτερη φορά την αντίσταση του «δικεφάλου», εξασφαλίζοντας την πρόκριση με τελικό σκορ 68-76. Στη Φάση των Ημιτελικών ο Προμηθέας βρήκε αντίπαλο την πρωτοπόρο της Κανονικής Περιόδου, Α.Ε.Κ., την οποία έπρεπε να νικήσει τρεις φορές, σπάζοντας παράλληλα το πλεονέκτημα έδρας της. Στον πρώτο μεταξύ τους αγώνα, ο αθηναϊκός σύλλογος αναδείχθηκε οριακά νικητής με σκορ 83-82. Στο επόμενο παιχνίδι οι Πατρινοί ισοφάρισαν τη σειρά, νικώντας στο «σπίτι» τους με σκορ 74-65. Οι «κίτρινοι» προηγήθηκαν εκ νέου στις νίκες στην Αθήνα, κερδίζοντας τον τρίτο αγώνα με σκορ 88-60. Ωστόσο, ο Προμηθέας δεν πτοήθηκε και υπερασπίστηκε ξανά την έδρα του με το τελικό σκορ, στο 4ο παιχνίδι, να διαμορφώνεται στο 70-54. Στο τελευταίο και κρισιμότερο παιχνίδι, η ομάδα της Πάτρας νίκησε στο Ο.Α.Κ.Α. με διαφορά ενός πόντου στην παράταση (84-85, 76-76 κ.α.). Στη σειρά των Τελικών, ο Προμηθέας διεκδίκησε τον τίτλο του Πρωταθλητή Ελλάδος έχοντας αντίπαλο τον 3ο στην Κανονική Περίοδο Παναθηναϊκό. Η σειρά θα ολοκληρωνόταν μόλις ένας από τους δύο αντιπάλους συγκέντρωνε τρεις νίκες. Ο Παναθηναϊκός δεν επέτρεψε στην πατρινή ομάδα να αμφισβητήσει την υπεροχή του, αποσπώντας τρία νικηφόρα αποτελέσματα στη σειρά (103-77 στην Αθήνα, 80-92 στην Πάτρα,  111-77 στην Αθήνα). Με τον τρόπο αυτό ο Προμηθέας ολοκλήρωσε τη χρονιά ως Δευτεραθλητής Ελλάδος, αλλά και ως η πρώτη ομάδα στην ιστορία που έφτασε στα Τελικά χωρίς να προέρχεται από την Αθήνα ή τη Θεσσαλονίκη. Μάλιστα οι Πατρινοί αποτελούν μόλις την έκτη διαφορετική ομάδα η οποία έπαιξε σε Τελικό από καταβολής Ε.Σ.Α.Κ.Ε., αφού μέχρι τώρα είχαν αγωνιστεί μόνο οι Παναθηναϊκός, Ολυμπιακός, Α.Ε.Κ., Π.Α.Ο.Κ. και Μαρούσι.
Κορυφαίος σκόρερ στα πλαίσια της ομάδας μετά τη λήξη της Κανονικής Περιόδου αναδείχθηκε ο Αμερικανός Ράιον Μπράουν (283 πόντοι σε 25 αγώνες, 11,32 κατά μ.ό.) Ακολούθησε ο Ουκρανός Όλεξαντρ Λίποβι (242 πόντοι σε 26 αγώνες, 9,31 κατά μ.ό.) και ο Αμερικανός Οκτάβιους Έλις (241 πόντοι σε 24 αγώνες, 10,04 κατά μ.ό.), ενώ από τους Έλληνες διακρίθηκε ο Λεωνίδας Κασελάκης (198 πόντοι σε 22 αγώνες, 9,00 κατά μ.ό.). Με τη σειρά του ο Νίκος Γκίκας βρέθηκε στην 4η θέση του στατιστικού πίνακα των παικτών του Πρωταθλήματος που έδωσαν τις περισσότερες ασίστ (95 σε 25 αγώνες, 3,8 κατά μ.ό.), ενώ ο Έλις στην 3η θέση του πίνακα των Κοψιμάτων (30 σε 24 αγώνες, 1,25 κατά μ.ό.).
Στο θεσμό του Κυπέλλου Ελλάδος ο Προμηθέας εντάχθηκε απευθείας στη «Φάση των 16», όπου και διασταυρώθηκε με τον Άρη Θεσσαλονίκης. Παίρνοντας τη νίκη στην Πάτρα με σκορ 86-65, προχώρησε στη «Φάση των 8». Εκεί διασταυρώθηκε με τον μετέπειτα τροπαιούχο Παναθηναϊκό, από τον οποίο και γνώρισε τον αποκλεισμό με σκορ 68-76.
Την περίοδο 2018-19 ο Προμηθέας Πατρών αγωνίστηκε, επίσης, για πρώτη φορά σε πανευρωπαϊκή διασυλλογική διοργάνωση και συγκεκριμένα στο Basketball Champions League που διοργανώνει η FIBA Europe. Ξεκίνησε την πορεία του χωρίς να χρειαστεί προκριματική φάση, απευθείας στη «Φάση των Ομίλων». Καθένας από τους τέσσερις Ομίλους φιλοξένησε οκτώ ομάδες, με τις τέσσερις πρώτες να περνούν στη «Φάση των 16». Αντίπαλοι των Πατρινών κληρώθηκαν η ιταλική Βίρτους Μπολόνια, η τουρκική Μπεσίκτας, η λιθουανική Νεπτούνας, η γαλλική Στρασμπούργκ, η βελγική Οστάνδη, η γερμανική Μπαϊρόιτ και η σλοβενική Ολίμπια Λιουμπλιάνας. Συλλέγοντας 8 νίκες και 6 ήττες, τερμάτισε στην 4η θέση της κατάταξης, παίρνοντας εισιτήριο για την επόμενη νοκ-αόυτ Φάση. Εκεί ήρθε αντιμετώπος δύο φορές με την ισπανική Τενερίφη: νίκησε μία φορά εντός έδρας (69-57) και ηττήθηκε μία εκτός έδρας (57-79). Η βαθμολογική διαφορά δεν ήταν με το μέρος του, με αποτέλεσμα το ευρωπαϊκό του ταξίδι να σταματήσει στο σημείο αυτό. Παραγωγικότεροι σκόρερ της ομάδας αναδείχθηκαν ο Αμερικανός Τόνι Μέιερ (347 πόντοι σε 16 αγώνες, 21,10 κατά μ.ό.), ο Αμερικανός Ράιον Μπράουν (386 πόντοι σε 14 αγώνες, 15,30 κατά μ.ό.), ο Έλληνας Λεωνίδας Κασελάκης (314 πόντοι σε 12 αγώνες, 9,10 κατά μ.ό.), ο Έλληνας Νίκος Γκίκας (345 πόντοι σε 15 αγώνες, 8,90 κατά μ.ό.), ο Ουκρανός Ολεξάντρ Λίποβι (375 πόντοι σε 14 αγώνες, 7,40 κατά μ.ό.) και ο ο Έλληνας Χρήστος Σαλούστρος (333 πόντοι σε 16 αγώνες, 5,60 κατά μ.ό.). Συνολικά η ομάδα σημείωσε κατά μ.ό. 79,3 πόντους, 32,9 ριμπάουντ και 18,8 ασίστ.
Αγωνιστική περίοδος 2019-20
Η ομάδα -ανανεώνει τη συνεργασία της με Ellis, Hall και Lypovyy, αποχαιρετά ευχαριστώντας τους Σαλούστρο, Γκίκα, Τσαϊρέλη και προχωράει το καλοκαίρι του 2019 στην απόκτηση των Fieler, Lowery, Babb, Μπόγρη και Αγραβάνη, ενώ "ανεβάζει" στην Ανδρική ομάδα 5 αθλητές της Εφηβικής και του προγράμματος "ΝΟΥΣ": Καφέζα, Κολιό, Κουρουπάκη, Μαντζούκα και Μπαζίνα. Κατά τη διάρκεια της σεζόν αποκτά τους Robinson, Μαυροκεφαλίδη, Μάντζαρη, Jones και Bell, ενώ αποχαιρετά Μπόγρη και Ellis.
Κατά την τρέχουσα αγωνιστική περίοδο, 2019-20, ο Προμηθέας Πάτρας λαμβάνει μέρος στο Πρωτάθλημα της Α1 Εθνικής Κατηγορίας (χορηγική ονομασία: ΕΚΟ Basket League) που διοργανώνει ο Ε.Σ.Α.Κ.Ε. Το πρωτάθλημα διακόπτεται τον Μάρτιο του 2020 (στο πλαίσιο των μέτρων που ελήφθησαν από την Πολιτεία για την αντιμετώπιση των αρνητικών συνεπειών της εμφάνισης του κορωνοιού COVID-19), με την ομάδα του Προμηθέα Πάτρας να βρίσκεται στην 4η θέση της βαθμολογίας με 12 νίκες και 7 ήττες (7-2 εντός και 5-5 εκτός) και διαφορά πόντων 1449-1436, μετά την συμπλήρωση της 20ης αγωνιστικής του πρωταθλήματος, κι ενώ έχει παίξει έναν αγώνα λιγότερο (με το Ρέθυμνο εντός έδρας).
Στο θεσμό του Κυπέλλου Ελλάδος ο Προμηθέας εντάχθηκε απευθείας στα προημιτελικά, όπου απέκλεισε στην Πάτρα με 81-79 τον τροπαιούχο Παναθηναϊκό ΟΠΑΠ. Στην συνέχεια απέκλεισε στα ημιτελικά με 67-61 το Περιστέρι Winmasters στα ημιτελικά καταφέρνοντας να προκριθεί για 1η φορά στην Ιστορία του στον Τελικό του Κυπέλλου, όπου ηττήθηκε με 57-61 από την ΑΕΚ στο Ηράκλειο.
Την περίοδο 2019-20 ο Προμηθέας Πατρών αγωνίστηκε, επίσης, για δεύτερη φορά σε πανευρωπαϊκή διασυλλογική διοργάνωση και συγκεκριμένα στο 7 Days EuroCup. Συμμετείχε μαζί με τις Maccabi Rishon LeZion (Ισραήλ), ratiopharm Ulm (Γερμανία), MoraBanc Andorra (Ισπανία), AS Monaco Basket (Μονακό, Γαλλία) και Virtus Segafredo Bologna (Ιταλία) στο Group A της κανονικής περιόδου της διοργάνωσης, όπου πήρε την πρόκριση καταλαμβάνοντας την 4η θέση με 6 νίκες και 4 ήττες (3-2 εντός και 3-2 εκτός), με σημαντικότερες νίκες την επικράτηση επί της Virtus Segafredo Bologna στην Πάτρα και το διπλό στην Ανδόρρα. Έτσι, βρέθηκε στο Group F του Top-16 του 7DAYS EuroCup, όπου με 3 συνεχόμενες νίκες στο Β΄ Γύρο, με νίκη με 67-56 επί της Brescia στο Τόφαλος και τα διπλά με 70-52 επί της Umana Reyer Venezia μέσα στη Βενετία και με 97-72 επί της EWE Baskets Oldenburg μέσα στη Γερμανία στο φινάλε του Ομίλου, κατέλαβε την 1η θέση με 4 νίκες και 2 ήττες (2-1 εντός και 2-1 εκτός), με αποτέλεσμα να προκριθεί στην οκτάδα, όπου θ' αντιμετωπίσει την Tofas Bursa με πλεονέκτημα έδρας.
Αγωνιστική περίοδος 2020-21
Πριν την έναρξη του πρωταθλήματος της Α1( Basket League) διοργανώθηκε για πρώτη φορά Super Cup με τις 4 κορυφαίες βαθμολογικά ομάδες της προηγούμενης σεζόν μέσα σε αυτές ήταν ο Παναθηναϊκός, η ΑΕΚ, το Περιστέρι και ο Προμηθέας. Στον ημιτελικό ( και πρώτο αγώνα) απέκλεισε την ΑΕΚ (98-88) και έτσι έφτασε στο τελικό νικώντας το Περιστέρι (82-74) και έτσι κατέκτησε το Σούπερ Καπ Ελλάδος.
(Όλοι οι αγώνες γίναν στο κλειστό του Περιστερίου)
Συμμετείχε για άλλη μια φορά σε ευρωπαϊκή διοργάνωση και συγκεκριμένα στο 7days Eurocup (δεύτερη βαθμίδα) που συμμετείχε στον 4ο όμιλο αλλά αυτή τη φορά δεν κατάφερε να προκριθεί στους 16 και έτσι η ευρωπαϊκή του πορεία τελείωσε νωρίς αυτήν τη χρονιά. Στo GROUP D της διοργάνωσης ο Προμηθέας αντιμετώπισε τους εξής αντιπάλους: Γκραν Κανάρια (75-86 εντός, 83-98 εκτός), Τσεντεβίτα Ολύμπια (69-105 εντός, 73-77 εκτός), Τρέντο (80-89 εντός, 51-78 εκτός), Ναντέρ (88-72 εντός, 70-91 εκτός) και Μπούρσασπορ (75-100 εντός, 93-84 εκτός) και κατέλαβε στην 6η θέση του ομίλου, σε μια σεζόν όπου στάθηκε άτυχος, καθώς σε αρκετά παιχνίδια κατέβηκε αποδεκατισμένος, λόγω πολλών κρουσμάτων covid 19.
Στο Κύπελλο Ελλάδος, ο Προμηθέας έφτασε μέχρι και τον τελικό του θεσμού, όπου ηττήθηκε από τον Παναθηναϊκό με σκορ 91-79. Στους προηγούμενους γύρους είχε αποκλείσει κατά σειρά τον Κολοσσό στη Ρόδο στην φάση των «8» (73-68) και τον ΠΑΟΚ στη Πυλαία στον ημιτελικό (76-69, κ.δ 60-60).
Στο πρωτάθλημα της Basket League ο Προμηθέας κατέλαβε την 3η θέση στην κανονική διάρκεια του πρωταθλήματος, μετρώντας 16 νίκες και 6 ήττες. Το πιο εντυπωσιακό αποτέλεσμα ήταν το διπλό επί του Παναθηναϊκού στο ΟΑΚΑ με σκορ 80-78. Έτσι, η Πατρινή ομάδα έγινε η πρώτη ομάδα μετά το Μαρούσι το 2008 (πλην Ολυμπιακού) που νικάει τον Παναθηναϊκό στην έδρα του για το ελληνικό πρωτάθλημα. Αξιοσημείωτες ήταν επίσης και οι δύο νίκες επί της ΑΕΚ μέσα στην ίδια σεζόν σε ισάριθμα παιχνίδια (80-78 εντός, 82-75 εκτός), οι δύο νίκες επί του Περιστερίου (75-58 εντός, 73-70 εκτός) και η εντυπωσιακή νίκη με ανατροπή επί του Λαυρίου στην Πάτρα με 90-88, σε ένα ματς που ο Προμηθέας βρέθηκε να είναι πίσω στο σκορ με 80-88 ένα λεπτό πριν το φινάλε της αναμέτρησης.
Αγωνιστική περίοδος 2021-22
Ο Προμηθέας συμμετείχε στην Basket League (Α1 Εθνική) για ακόμα μια φορά. Επίσης για 3η διαδοχική χρονιά συμμετείχε στο 7days Eurocup όπου κληρώθηκε στον 2ο Όμιλο.
Στο ελληνικό πρωτάθλημα, η ομάδα της Πάτρας τερμάτισε στην 5η θέση της βαθμολογίας στην κανονική διάρκεια με ρεκόρ 12-12. Στα Play Offs απέκλεισε την ΑΕΚ στα προημιτελικά (2-0) παρά το γεγονός πως ξεκίνησε με μειονέκτημα έδρας. Στα ημιτελικά αντιμετώπισε τον Ολυμπιακό και αποκλείστηκε, χάνοντας με 3-0 τη σειρά, ενώ στους μικρούς τελικούς έκαμψε την αντίσταση της Λάρισας (3-2), παρά το γεγονός ότι είχε βρεθεί να χάνει με 2-0. Στο θεσμό του κυπέλλου, ο Προμηθέας έφτασε στο Final 4 του Ηρακλείου, εκεί όπου που ηττήθηκε από τον Παναθηναϊκό (67-84). Στο Σούπερ Καπ, οι Αχαιοί έφτασαν για ακόμα μια χρονιά στον τελικό, κερδίζοντας την ΑΕΚ στον ημιτελικό (88-71), ωστόσο δεν κατάφεραν να κάνουν το back to back, καθώς λύγισαν από τον Παναθηναϊκό (92-83). Τέλος, η ευρωπαϊκή πορεία του Προμηθέα σταμάτησε στη φάση των ομίλων του Eurocup, εκεί όπου οι Πατρινοί τερμάτισαν τελευταίοι με ρεκόρ 4-14.
Αξίζει να σημειωθεί πως ο Προμηθέας τη σεζόν 2021-22 άλλαξε τρεις προπονητές. Ξεκίνησε με τον Ισπανό έμπειρο τεχνικό Λουίς Κασιμίρο, τον οποίο διαδέχτηκε τον Νοέμβριο ο Έλληνας προπονητής Ηλίας Ζούρος, που παρέμεινε στην τεχνική ηγεσία μέχρι τον Απρίλιο του 2022 και την επιστροφή του Μάκη Γιατρά στον πάγκο της αγαπημένης του ομάδας.
Έδρα
Το κλειστό φέρει την επωνυμία του φημισμένου Πατρινού Ολυμπιονίκη αθλητή της άρσης βαρών Δημήτρη Τόφαλου και βρίσκεται στην περιοχή Προάστιο (Μποζαΐτικα) της Πάτρας, περί τα 6 χλμ. βόρεια του κέντρου της πόλης.
Προπονητικό κέντρο
Κάθε εβδομάδα, στα 3 διαθέσιμα γήπεδα, λαμβάνουν χώρα προπονήσεις, φιλικά και επίσημοι αγώνες όλων των τμημάτων του Συλλόγου, από τα τμήματα μίνι μέχρι την Α1 ΕΣΚΑ-Η (ανώτερη κατηγορία της Τοπικής Ένωσης, 5ο επίπεδο στο σύστημα κατηγοριών στην Ελλάδα). Το αθλητικό κέντρο φιλοξενεί συνεχώς -πέραν των προπονήσεων της ανδρικής ομάδας και των ακαδημιών- εκδηλώσεις με πυρήνα το μπάσκετ και τον πολιτισμό.
Πρόγραμμα ΝΟΥΣ
Ο Αθλητικός Σύλλογος Πατρών Προμηθέας λειτουργεί από το καλοκαίρι του 2014 το πρότυπο και καινοτόμο πρόγραμμα αθλητικών υποτροφιών με τίτλο «ΝΟΥΣ», που έχει σκοπό να συνδυάσει την άθληση με τη μάθηση και να δώσει τη δυνατότητα σε παιδιά με ταλέντο, με φυσικά αθλητικά προσόντα και με θέληση για αθλητισμό να συνδυάσουν και τα δύο, αξιοποιώντας και εντατικοποιώντας στο μέγιστο τις αθλητικές δυνατότητές τους, με ταυτόχρονη επιμέλεια στις σχολικές τους επιδόσεις. Αναφέρεται σε παιδιά που θα φοιτούν στη δευτεροβάθμια εκπαίδευση, έχουν ιδιαίτερες δυνατότητες στο άθλημα του μπάσκετ και απαραίτητη προϋπόθεση είναι η επιμέλεια στα μαθήματά τους. Για αυτά τα παιδιά, ο Α.Σ.Π. ΠΡΟΜΗΘΕΑΣ οραματίστηκε το πρόγραμμα υποτροφιών «ΝΟΥΣ».
Οι υποτροφίες περιλαμβάνουν την εξ ολοκλήρου οικονομική κάλυψη από πλευράς του Συλλόγου των εξόδων για:
Άξια αναφοράς είναι ορισμένα γεγονότα που επιβεβαιώνουν αυτό το διττό χαρακτήρα του προγράμματος και υποδεικνύουν την επιτυχημένη εφαρμογή των στόχων του. Οι αθλητές του Προμηθέα έχουν κατακτήσει με τα "Εκπαιδευτήρια Πάνου" τη 2η (το 2016 στην Καβάλα), την 3η (το 2017 στην Λευκωσία και το 2019 στην Καβάλα) και την 1η (το 2018 στην Αρχαία Ολυμπία) θέση στα Πανελλήνια Πρωταθλήματα Λυκείων. Έχουν, δηλαδή κατακτήσει 1 χρυσό, 1 αργυρό και 2 χάλκινα μετάλλια, συναγωνιζόμενοι απέναντι στα Λύκεια όλης της Ελλάδας.
Σκοπός του προγράμματος ΝΟΥΣ είναι να τους δοθεί η δυνατότητα να προπονούνται οργανωμένα, σωστά και εντατικά και παράλληλα να μορφωθούν σε οργανωμένα εκπαιδευτικά ιδρύματα, με σκοπό να εισαχθούν στη τριτοβάθμια εκπαίδευση. Με αυτό τον τρόπο, θα μπορέσουν να συνδυάσουν την άθληση με τη μάθηση και να αποφευχθεί το φαινόμενο, στο βωμό της μελλοντικής «επαγγελματικής» καριέρας στο μπάσκετ, τα παιδιά να αφήνουν τη μόρφωσή τους σε δεύτερη μοίρα. Επίσης, με το πρόγραμμα αυτό δίνεται η ευκαιρία σε παιδιά που έχουν πλούσιο ταλέντο και προοπτική στο μπάσκετ και βρίσκονται είτε σε απομακρυσμένες περιοχές, είτε οι γονείς τους δεν έχουν την απαιτούμενη οικονομική δυνατότητα, να μη «χαθούν» και να συνδυάσουν την οργανωμένη προπόνηση με την οργανωμένη μάθηση. Τα παιδιά που έχουν ενταχθεί στο πρόγραμμα τελούν υπό τη καθημερινή μέριμνα του Αθλητικού Συλλόγου του Προμηθέα. Σε αθλητικό επίπεδο, ένα δίκτυο από προπονητές, γυμναστή, φυσικοθεραπευτή, ιατρό, διατροφολόγο και ψυχολόγο έχει την επίβλεψη των αθλητών, ενώ μορφωτικά έμπειροι καθηγητές, καταξιωμένοι στο χώρο της παιδείας, έχουν την ευθύνη της εκπαίδευσής τους.
23 Αθλητές έχουν κληθεί και συμμετάσχει σε προπονήσεις και αγώνες των Εθνικών Ομάδων, ενώ την αγωνιστική χρονιά 2017-18 σε κλιμάκια και αγώνες της Εθνικής Ελλάδας (Εφήβων U18 – Παίδων U16, Παμπαίδων U15-U14) έχουν συμμετάσχει 13 αθλητές. Επιπλέον, αξίζει να τονίσουμε πως 6 αθλητές του προγράμματος (Μαντζούκας, Σανδραμάνης, Γκάτζιος, Ερμείδης, Καραϊσκος και Σωτηρίου) συμμετείχαν το πέρυσι κανονικά στις προπονήσεις της Ανδρικής ομάδας, 1-2 ήταν -σχεδόν σε κάθε αγωνιστική- στην αποστολή των αγώνων, ενώ οι Μαντζούκας και Καφέζας πήραν χρόνο συμμετοχής από τον Μάκη Γιατρά στον τρίτο-και τελευταίο-τελικό με τον Παναθηναϊκό. O 17χρονος Χρήστος Καφέζας έγινε μάλιστα ο πρώτος παίκτης που έχει γεννηθεί στην Πάτρα κι αγωνίστηκε, σκοράροντας και 4 πόντους με τον Προμηθέα, σ’ έναν τελικό της Basket League.
Μασκότ
Ο Πρόμι και η Θέα είναι το δίδυμο μασκότ της πατρινής ομάδας, όπου έχουν την μορφή τίγρη, αρσενικού και θηλυκού αντιστοίχως.
Έκαναν ντεμπούτο στις 30 Δεκεμβρίου του 2018, σε παιχνίδι sold out του Προμηθέα ενάντια στον Παναθηναϊκό στο Κλειστό Δημήτριος Τόφαλος στην Πάτρα, για την 11η αγωνιστική της σεζόν 2018-19 του Πρωταθλήματος της Α1.
Εξωτερικοί σύνδεσμοι
Καλαθοσφαιριση ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α.Η. Κατηγορία:Ιδρύσεις ομάδων καλαθοσφαίρισης το 1985
Γιαλί
right|350px|thumb|Το γιαλί του [[Κόμης|κόμη Λεόν Οστρόρογκ (Kont Ostrorog Yalısı), Πολωνού νομομαθή και συμβούλου των τελευταίων σουλτάνων. Σήμερα ανήκει στον πλουσιότερο Τούρκο, το βιομήχανο Ραχμί Κοτς.]] Γιαλί (τουρκικά yalı, από τη μεσαιωνική ελληνική γιαλή) ονόμαζαν οι Οθωμανοί τον αιγιαλό και κατ' επέκταση τα παραλιακά κτίσματα.
Τα γιαλιά της Κωνσταντινούπολης
Στις μέρες μας ο όρος χρησιμοποιείται στην αρχιτεκτονική ως ονομασία ενός χαρακτηριστικού τύπου ξύλινων επαύλεων (yalı) του Βοσπόρου και των Πριγκηποννήσων, οι οποίες χτίζονταν ακριβώς δίπλα στη θάλασσα, χωρίς να μεσολαβεί κάποιος ελεύθερος χώρος εκτός απ' την απαραίτητη προκυμαία.
Η ανέγερση γιαλιών ξεκίνησε από τις ανώτερες τάξεις της Κωνσταντινούπολης (κυρίως στελέχη της Υψηλής Πύλης) στα τέλη του 17ου αιώνα, για να κορυφωθεί το 19ο και να σταματήσει μετά την επικράτηση των Νεοτούρκων. Τα περισσότερα δεν υπάρχουν σήμερα - η φυσική φθορά του ξύλου σε συνδυασμό με σεισμούς, πυρκαγιές και την αδυναμία των ιδιοκτητών τους να τα συντηρήσουν όταν έπεφταν σε δυσμένεια (πράγμα διόλου σπάνιο), οδήγησε πολλά σε κατάρρευση. Από τα 620 που διασώζονται, το παλαιότερο έχει χτιστεί το 1699 από τον Αμτσαζαντέ Χουσεΐν Πασά, μεγάλο βεζίρη επί σουλτάνου Μουσταφά Β΄. Εκεί μπήκε την ίδια χρονιά η τελική οθωμανική υπογραφή στη Συνθήκη του Κάρλοβιτς.
Τα γιαλιά λειτουργούσαν κατά βάσιν ως θερινές κατοικίες, χώροι δεξιώσεων και φιλοξενίας υψηλών προσκεκλημένων, περιελάμβαναν δε έναν ή αργότερα δύο ορόφους. Εσωτερικά ακολουθούσαν την τυπική διαρρύθμιση των πλούσιων οθωμανικών σπιτιών: Στο ισόγειο βρίσκονταν οι βοηθητικοί χώροι, ενώ στον όροφο δέσποζε το μεγάλο και λεπτομερώς διακοσμημένο κεντρικό σαλόνι, όπου συνήθως υπήρχε συντριβάνι κι απ' το οποίο ξεκινούσαν χωριστές σειρές δωματίων για άνδρες (σελαμλίκι) και γυναίκες (χαρέμι). Στην πίσω μεριά υπήρχε κήπος και ενίοτε κάποια βοηθητικά κτίσματα (αποθήκες, δωμάτια υπηρετών και φρουράς), όταν αυτά δεν περιλαμβάνονταν στο κυρίως οικοδόμημα. Το πιο ενδιαφέρον στοιχείο τους όμως είναι οι προσόψεις (από τη μεριά της θάλασσας), στις οποίες καθρεφτίζονται οι έντονες επιρροές που δεχόταν η οθωμανική ελίτ από τη Δύση. Οι λιτές και παραδοσιακές τεχνοτροπίες των παλαιότερων γιαλιών δίνουν μετά τη δεκαετία του 1730 τη θέση τους σε μια μίξη τοπικών και μπαρόκ στοιχείων - αυτή με τη σειρά της αντικαθίσταται εκατό χρόνια αργότερα από το νεοκλασικισμό και στις αρχές του 20ού αι. από τον εκλεκτικισμό. Επίσης χαρακτηριστικό στοιχείο των γιαλιών είναι οι μικρές σκάλες στην προκυμαία, ώστε οι επισκέπτες (που έρχονταν απ' την Κωνσταντινούπολη με βάρκες) να αποβιβάζονται χωρίς κίνδυνο.
Η συντήρηση των γιαλιών είναι δύσκολο έργο - τα ξύλινα σπίτια χρειάζονται διαρκή φροντίδα, πολλώ δε μάλλον όταν βρίσκονται δίπλα στη θάλασσα και διαβρώνονται από την υγρασία. Έτσι σε σύγχρονες ανακαινίσεις το ξύλο έχει ενισχυθεί ή αντικατασταθεί με πιο ασφαλή υλικά, αλλά παραμένει το κυρίαρχο υλικό στις προσόψεις. Εξακολουθούν να συγκαταλέγονται στα πιο ακριβά κτήρια της Πόλης και η κατοχή ενός γιαλιού είναι ένδειξη υψηλής κοινωνικής θέσης. Σύμφωνα με άρθρο του αμερικανικού οικονομικού περιοδικού Forbes της 21/02/2007, το Γιαλί Ερμπιλγκίν (Erbilgin Yalısı) στο Γενίκιοϊ ήταν εκείνη τη στιγμή η πέμπτη ακριβότερη κατοικία στον κόσμο, με αξία περίπου εκατό εκατομμυρίων δολαρίων ΗΠΑ.
Εξωτερικοί σύνδεσμοι
Κατηγορία:Αρχιτεκτονική κτιρίων Κατηγορία:Οθωμανική αρχιτεκτονική Κατηγορία:Κτίρια και κατασκευές στην Κωνσταντινούπολη Κατηγορία:Αρχιτεκτονική στην Τουρκία
Αντρέι Ριμπακόου
Ο Αντρέι Ανατόλεβιτς Ριμπακόου (Андрэй Анатолевіч Рыбакоў· γενν. 4 Μαρτίου 1982) είναι Λευκορώσος πρώην αθλητής της άρσης βαρών, Ολυμπιονίκης και δύο φορές Παγκόσμιος Πρωταθλητής, ο οποίος αγωνίστηκε στην κατηγορία των 85 κιλών. Από το 1998 έως το 2018 σημείωσε 6 παγκόσμια ρεκόρ, από τα οποία τα 5 ήταν στο αρασέ.
Ολυμπιακοί Αγώνες
Το 2012, αγωνίστηκε στους Θερινούς Ολυμπιακούς Αγώνες του 2012 στην κατηγορία 85 κιλών, αλλά δεν μπόρεσε να ολοκληρώσει άρση στο αρασέ και εξαιτίας αυτού δεν μπόρεσε να αγωνιστεί στο επωλέ-ζετέ, που οδήγησε σε αποκλεισμό.
Άλλες διοργανώσεις
Τον Απρίλιο του 2006 κατέκτησε το Ευρωπαϊκό Πρωτάθλημα. Αργότερα την ίδια χρονιά, κατά τη διάρκεια του Παγκοσμίου Πρωταθλήματος Άρσης Βαρών του 2006 στέφθηκε Παγκόσμιος Πρωταθλητής στην κατηγορία 85 κιλών.
Κέρδισε το χρυσό μετάλλιο στην κατηγορία 85 κιλών ξανά στο Παγκόσμιο Πρωτάθλημα Άρσης Βαρών του 2007, θέτοντας παγκόσμιο ρεκόρ στο αρασέ με 187 κιλά.
Παραπομπές
Κατηγορία:Λευκορώσοι αθλητές της άρσης βαρών Κατηγορία:Αθλητές της άρσης βαρών στους Θερινούς Ολυμπιακούς Αγώνες 2004 Κατηγορία:Λευκορώσοι Ολυμπιονίκες Κατηγορία:Ολυμπιονίκες της άρσης βαρών Κατηγορία:Αθλητές της άρσης βαρών στους Θερινούς Ολυμπιακούς Αγώνες 2008 Κατηγορία:Αθλητές της άρσης βαρών στους Θερινούς Ολυμπιακούς Αγώνες 2012 Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών Κατηγορία:Ντόπινγκ στον αθλητισμό
Όνφιμ
μικρογραφία|250x250εσ|Η σχολική εργασία του Όνφιμ και η επιγραφή "Είμαι άγριο θηρίο", περ. 1260 μ.Χ.
Ο Όνφιμ (Αρχαία διάλεκτος Νόβγκοροντ: онѳиме, όνφιμε), επίσης Ανθέμιος του Νόβγκοροντ, ήταν αγόρι από την Δημοκρατία του Νόβγκοροντ που έζησε στην ομώνυμη πόλη (σημερινή Ρωσία) τον 13ο αι. μ.Χ., γύρω στο 1220 ή 1260. Οι σημειώσεις και οι σχολικές εργασίες του έμειναν χαραγμένες πάνω σε χειρόγραφα από φλοιό σημύδας, τα οποία διατηρήθηκαν στο αργιλώδες έδαφος του Νόβγκοροντ. Ο Όνφιμ, που εκείνον τον καιρό ήταν μάλλον 6 ή 7 ετών, έγραφε στην αρχαία διάλεκτο του Νόβγκοροντ, τμήμα της αρχαίας ανατολικής Σλαβικής, γνωστή και ως αρχαία Ρωσική γλώσσα. Πέρα από γράμματα και συλλαβές, ζωγράφισε πεδία μαχών και σκίτσα με τον εαυτό του και τους καθηγητές του.
Ιστορικό
Η πόλη Νόβγκοροντ, γνωστή και ως Βελίκι Νόβγκοροντ (Ρωσικά: Великий Новгород), είναι σημαντικό διοικητικό κέντρο του Όμπλαστ του Νόβγκοροντ και ήταν η πρωτεύουσα της ομώνυμης Φεουδαλικής Δημοκρατίας. Πιστεύεται ότι την εποχή εκείνη η πόλη σημείωνε ασυνήθιστα υψηλά επίπεδα αλφαβητισμού. Περίπου 200 χιλιόμετρα νότια της Αγίας Πετρούπολης, η πόλη περιβάλλεται από δάση σημύδας, των οποίων ο φλοιός χρησιμοποιήθηκε για αιώνες από τους ντόπιους για γραφή, καθώς ήταν μαλακός και εύκολος στην χάραξη.
Τα γραπτά του Όνφιμ
μικρογραφία|180px|Άγαλμα του Όνφιμ στο Νόβγκοροντ. Σήμερα διασώζονται 17 επιγραφές σε ξύλο σημύδας που αποδίδονται στον Όνφιμ. Οι 12 από αυτές περιέχουν σχέδια και μόνο οι 5 περιέχουν κείμενα. Ένα από τα σχέδια παρουσιάζει έναν ιππότη σε άλογο να επιτίθεται σε κάποιον άνθρωπο με λόγχη, με τους μελετητές να εικάζουν ότι ο Όνφιμ αναπαριστούσε τον εαυτό του ως ιππότη. Τα γραπτά αποτελούν ασκήσεις γλωσσικής εκμάθησης: ο Όνφιμ έκανε εξάσκηση γράφοντας το αλφάβητο, επαναλαμβάνοντας συλλαβές και καταγράφοντας ψαλμούς. Τα γραπτά του περιέχουν φράσεις όπως "Κύριε, βοήθα τον υπηρέτη σου, Όνφιμ" και παραπομπές από το Βιβλίο των Ψαλμών.
Εξωτερικοί σύνδεσμοι
Ονφιμ
Ελίσα Ότις
Ο Ελίσα Γκρέιβς Ότις (Elisha Graves Otis, 3 Αυγούστου 1811 - 8 Απριλίου 1861) ήταν Αμερικανός βιομήχανος, ιδρυτής της εταιρείας Otis Elevator και εφευρέτης μιας συσκευής ασφαλείας που εμποδίζει την πτώση των ανελκυστήρων σε περίπτωση προβλήματος του καλωδίου ανύψωσης.
Πρώτα χρόνια
Ο Ότις γεννήθηκε στο Χάλιφαξ του Βερμόντ, από τους Stephen Otis και Phoebe Glynn. Έφυγε από το σπίτι του σε ηλικία 19 ετών και τελικά εγκαταστάθηκε στο Troy της Νέας Υόρκης, όπου εργάστηκε για πέντε χρόνια ως οδηγός. Το 1834 παντρεύτηκε τη Susan A. Houghton. Απέκτησαν δύο παιδιά, τον Charles και τον Norton. Αργότερα την ίδια χρονιά, ο Ότις έπαθε μια φοβερή πνευμονία που σχεδόν τον σκότωσε, αλλά κέρδισε αρκετά χρήματα για να μεταφέρει τη σύζυγό του και τον τρίχρονο γιο του στο Βερμόντ Χιλς στον Πράσινο Ποταμό. Σχεδίασε και δημιούργησε μια αλεστική μηχανή, αλλά δεν κέρδισε αρκετά χρήματα από αυτό, οπότε το μετέτρεψε σε πριονιστήριο, αλλά ούτε με αυτό δεν προσέλκυσε πελάτες. Έχοντας δεύτερο γιο, ξεκίνησε να κατασκευάζει βαγόνια και καροτσάκια, στα οποία ήταν αρκετά ικανός. Η σύζυγός του πέθανε λίγο αργότερα, αφήνοντάς τον με δύο γιους, τον έναν 8 ετών και τον άλλο μωρό.
Επιτυχία και αποτυχία
Σε ηλικία 34 ετών και ελπίζοντας για μια νέα αρχή, ξαναπαντρεύτηκε και μετακόμισε στο Όλμπανι της Νέας Υόρκης. Εργάστηκε ως κατασκευαστής κούκλας στην εταιρία Otis Tingely. Εξειδικευμένος ως τεχνίτης και εξαντλημένος από το να εργάζεται όλη μέρα για να φτιάχνει μόνο δώδεκα παιχνίδια, εφηύρε ένα ρομπότ και το κατοχύρωσε με δίπλωμα ευρεσιτεχνίας. Έτσι μπορούσε να παράγει κρεβάτια τέσσερις φορές πιο γρήγορα από ό,τι χειροκίνητα (περίπου πενήντα την ημέρα). Το αφεντικό του του έδωσε μπόνους και στη συνέχεια ο Ότις ξεκίνησε δική του επιχείρηση. Στο μισθωμένο κτίριό του άρχισε να σχεδιάζει ένα φρένο ασφαλείας που θα μπορούσε να σταματήσει αμέσως τρένα, καθώς και έναν αυτόματο φούρνο ψησίματος. Χρεωκόπησε όταν το ρυάκι που χρησιμοποιούσε για παραγωγή ηλεκτρικού ρεύματος εξετράπη από τον τοπικό Δήμο για την παραγωγή πόσιμου νερού. Το 1851 μετακόμισε για πρώτη φορά στο Μπέργκεν Σίτι του Νιου Τζέρσεϋ (σήμερα μέρος του Τζέρσεϊ Σίτι), για να εργαστεί ως μηχανικός, και στη συνέχεια στο Yonkers της Νέας Υόρκης, ως διευθυντής ενός εγκαταλελειμμένου πριονιστηρίου, το οποίο θα μετέτρεπε σε εργοστάσιο κρεβατιών.
Διαρκής επιτυχία
Στην ηλικία των 40, ενώ καθάριζε το εργοστάσιο, αναρωτήθηκε πώς θα μπορούσε να ανεβάσει όλα τα σκουπίδια στο επάνω επίπεδο του εργοστασίου. Είχε ακούσει για πλατφόρμες ανύψωση, αλλά αυτές συχνά έσπαγαν, και δεν ήταν πρόθυμος να αναλάβει τους κινδύνους. Εκείνος και οι γιοι του, που ήταν επίσης εφευρετικοί, σχεδίασαν ένα «ασανσέρ ασφαλείας» και το δοκίμασαν με επιτυχία. Αρχικά ασχολήθηκε τόσο λίγο, που ούτε το κατοχύρωσε με δίπλωμα ευρεσιτεχνίας ούτε ζήτησε μπόνους από τους ανωτέρους του για αυτό, ούτε προσπάθησε να το πουλήσει. Αφού πραγματοποίησε αρκετές πωλήσεις και αφού το εργοστάσιο κρεβατιών παρήκμασε, ο Ότις εκμεταλλεύτηκε την ευκαιρία να δημιουργήσει μια εταιρεία ανελκυστήρων, η οποία αρχικά ονομάστηκε Union Elevator Works και αργότερα Otis Brothers &amp; Co.
Τους πρώτους μήνες δεν έλαβε καμία παραγγελία, αλλά λίγο μετά, η Παγκόσμια Έκθεση της Νέας Υόρκης του 1853 του προσέφερε μια μεγάλη ευκαιρία για δημοσιότητα. Στο Crystal Palace της Νέας Υόρκης, ο Ότις εξέπληξε το πλήθος όταν διέταξε να κοπεί το μόνο σχοινί που κρατούσε την πλατφόρμα πάνω στην οποία στεκόταν ο ίδιος. Το σχοινί κόπηκε με τσεκούρι και η πλατφόρμα έπεσε μόνο λίγα εκατοστά πριν σταματήσει. Ο μηχανισμός κλειδώματος ασφαλείας είχε λειτουργήσει και πλέον οι άνθρωποι είχαν μεγαλύτερη προθυμία να μπουν σε ανελκυστήρες έλξης. Οι ανελκυστήρες αυτοί έγιναν γρήγορα ο τύπος με την πιο κοινή χρήση και βοήθησαν στο να καταστούν δυνατοί και οι σύγχρονοι ουρανοξύστες.
Μετά την Παγκόσμια Έκθεση, ο Ότις λάμβανε συνεχείς παραγγελίες, διπλασιάζοντας τον τζίρο του κάθε χρόνο. Ανέπτυξε διαφορετικούς τύπους κινητήρων, όπως έναν τρίτροπο κινητήρα βαλβίδας ατμού, ο οποίος θα μπορούσε να αλλάξει την κατεύθυνση του ασανσέρ μεταξύ πάνω και κάτω και να το σταματήσει γρήγορα.
Τελευταία χρόνια και θάνατος
Στον ελεύθερο χρόνο του σχεδίαζε και πειραματιζόταν με παλιά σχέδια φούρνων αρτοποιίας και φρένων αμαξοστοιχίας που είχε φτιάξει, και κατοχύρωσε με δίπλωμα ευρεσιτεχνίας ένα άροτρο ατμού το 1857, έναν περιστροφικό φούρνο το 1858 και, μαζί με τον Charles, μια ταλαντούμενη ατμομηχανή το 1860.
Ο Ότις εμφάνισε διφθερίτιδα και πέθανε στις 8 Απριλίου 1861 σε ηλικία 49 ετών.
Εξωτερικοί σύνδεσμοι
Κατηγορία:Αμερικανοί εφευρέτες
Λαντιγκού
Το Λαντιγκού (γαλλικά: Landigou) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Λαντιγκυλφιέν (γαλλικά: Landigulfiens).
Παραπομπές
Κατηγορία:Κοινότητες της Ορν
Οι άνθρωποι καλής θέλησης
Οι άνθρωποι καλής θέλησης (γαλλικός τίτλος: Les Hommes de bonne volonté) είναι μυθιστορηματικός κύκλος του Γάλλου συγγραφέα Ζυλ Ρομαίν, που δημοσιεύτηκε σε 27 τόμους μεταξύ 1932 και 1946.
Το μυθιστόρημα-ποταμός περιλαμβάνει περίπου δύο εκατομμύρια λέξεις σε 7.892 σελίδες και αναφέρεται ανάμεσα στα μεγαλύτερα μυθιστορήματα που έχουν γραφεί. Αξιοσημείωτο είναι ότι ο αριθμός των χαρακτήρων ξεπερνά τους 400.
Χαρακτηριστικά
Χαρακτηριστικά:
Περιγραφή
Οι άνθρωποι καλής θέλησης είναι μια φιλόδοξη και πολύπλευρη κοινωνική και ιστορική τοιχογραφία 25 χρόνων, μεταξύ 1908 και 1933, στη Γαλλία και αποτελεί μία από τα σημαντικότερες μυθιστορηματικές συνθέσεις της γαλλικής λογοτεχνίας του 20ού αιώνα.
Μέσα από την αριστοτεχνική περιδίνηση των διαφορετικών χαρακτήρων, το τεράστιο μυθιστόρημα της ωριμότητας του Ζυλ Ρομαίν παραμένει μια μαρτυρία για τα όνειρα, τα βάσανα και τις φιλοδοξίες μιας γενιάς. Στη λεπτομερή εισαγωγή, ο συγγραφέας περιγράφει τους στόχους του:
Θέματα
Η κοινωνία στο σύνολό της: καλύπτονται όλα τα κοινωνικά στρώματα, τόσο όσον αφορά την τάξη όσο και το επάγγελμα, ως μέρος της προσπάθειας απεικόνισής της, αν και τα χαμηλότερα στρώματα υποεκπροσωπούνται και το μεγαλύτερο μέρος του μυθιστορήματος σχετίζεται με τις μεσαίες τάξεις. Άλλα θέματα του βιβλίου περιλαμβάνουν τον γάμο και τη φιλία, τα προβλήματα των εξωτερικά αξιοσέβαστων οικογενειών, τα προβλήματα στις σχέσεις πατέρα-γιου, τον Τεκτονισμό, το έγκλημα, τη σεξουαλική διαστροφή και τη δυνατότητα - ή την έλλειψή της - για καλή θέληση, που εφαρμόζεται κατάλληλα, για την αποφυγή συλλογικών αποτυχιών όπως οι πόλεμοι.
Ο πόλεμος και η προσπάθεια για την ειρήνη είναι ένα από τα κυρίαρχα θέματα. Στο πρώτο και στο τελευταίο μυθιστόρημα παρουσιάζονται ομάδες φοιτητών που δίνουν διαλέξεις για τους κινδύνους του πολέμου. Δύο μυθιστορήματα είναι αφιερωμένα στη μάχη του Βερντέν, βασικό σημείο της αφήγησης.
Παραπομπές
Κατηγορία:Γαλλικά μυθιστορήματα Κατηγορία:Μυθιστορήματα που έγιναν τηλεοπτικές σειρές
Ασιατική αγριόγατα
Περιγραφή
Η Ασιατική αγριόγατα, έχει μία μακριά, λεπτή ουρά με μαύρη άκρη και κηλίδες στην βάση της.Το μέτωπό της, έχει τεσσάρων ειδών μαύρες ζώνες.Το μέτωπό της, είναι μικρό, αλλά έχει μικρές τούφες (1 cm) στα αυτιά της.Οι Ασιατικές αγριόγατες που ζουν στην έρημο, είναι πιο χλωμές, ενώ αυτές που ζουν σε πιο υγρές και δασικές περιοχές, είναι πιο σκουρόχρωμες με πιο μαύρα στίγματα.Ο λαιμός και η κοιλιά της, έχουν ένα υπόλευκο, κρεμώδες χρώμα.Η γούνα της Ασιατικής αγριόγατας, ποικίλλει, όσον αφορά το μήκος της, ανάλογα με την ηλικία του ζώου και την εποχή του έτους.Σε σύγκριση με την οικόσιτη Γάτα, η Ασιατική αγριόγατα, έχει μεγαλύτερα πόδια.Τα αρσενικά είναι βαρύτερα από τα θηλυκά.Οι Αγριόγατες, ζυγίζουν 3 με 4 κιλά.
Στο Πακιστάν και στην Ινδία, οι αγριόγατες, έχουν χλωμή, αμμώδη κίτρινη ουρά, με κάθετες μαύρες κηλίδες στα πλευρά και στη μέση.Οι Ασιατικές αγριόγατες στην Κεντρική Ασία, έχουν ένα πιο γκριζωπό - κίτρινο ή κόκκινες - καφέ κηλίδες.Οι κηλίδες, μερικές φορές, «συγχωνεύονται» σε λωρίδες.
Κατανομή και οικότοποι
thumb|left|200px|Καλλιτεχνική απεικόνιση της Ασιατικής αγριόγατας (1883)
Ο Καύκασος, είναι μία μεταβατική ζώνη, μεταξύ της Αγριόγατας της Ευρώπης (Felis silvestris silvestris), στα βόρεια και στα δυτικά και της Ασιατικής αγριόγατας στα νότια και ανατολικά.Στην περιοχή αυτή, οι Ευρωπαϊκές αγριόγατες, ζουν στα ορεινά δάση, ενώ οι Ασιατικές αγριόγατες, σε ερήμους και ημιερήμους, χαμηλού υψομέτρου, που γειτνιάζουν με την Κασπία.Συνήθως, εμφανίζονται σε περιοχές με πηγές νερού, αλλά είναι σε θέση να ζήσουν όλο τον χρόνο σε άνυδρες ερήμους.Ζουν σε υψόμετρα από 2.000 έως 3.000 m, σε ορεινές περιοχές, με επαρκή και πυκνή βλάστηση.Το ύψος του χιονιού τον χειμώνα, καθορίζει το φάσμα τους.
Στο Αφγανιστάν, Ασιατικές αγριόγατες, έχουν καταγραφεί, πριν το 1973, σε βουνά και στέπες.Στην Ινδία, κατοικούν σε ερήμους, ενώ από το 1999, έχουν καταγραφεί και στο Ρατζαστάν.Στο Πακιστάν, ζουν σε ξηρές περιοχές.Στη δεκαετία του 1990, αναφέρθηκαν σταθεροί πληθυσμοί σε πεδινές περιοχές του Αζερμπαϊτζάν.Η Ασιατική αγριόγατα, ζει στην Κίνα και στην Μογγολία, ενώ η κατάστασή της, στο βόρειο Θιβέτ, είναι αμφίβολη.Ο αριθμός των Αγριόγατων στην Κίνα, μειώνεται λόγω του υπερβολικού κυνηγιού, του εμπορίου της γούνας τους, αλλά και από την συρρίκνωση των οικοτόπων της, λόγω των καλλιεργειών, της εξόρυξης πετρελαίου, φυσικού αερίου, αλλά και λόγω της υπερβολικής χρήσης φαρμάκων.
Οικολογία και συμπεριφορά
thumb|right|200px|Καλλιτεχνική απεικόνιση της Ασιατικής αγριόγατας (1896)
Οι Ασιατικές αγριόγατες, παρατηρούνται κυρίως την μέρα, όπου ζουν σε σχισμές βράχων ή λαγούμια σκαμμένα από άλλα ζώα.
Τρέφονται με μεγάλο βαθμό από γερβίλους, λαγούς, ποντίκια, περιστέρια, γκρι πέρδικες, παγώνια, σπουργίτια, αλλά και αυγά πουλιών.Έχουν παρατηρηθεί επίσης, να σκοτώνουν κόμπρες, οχιές, βόες της ερήμου, σαύρες γκέκο, σκορπιους και σκαθάρια.Επίσης τρώνε πουλερικά και διάφορα είδη ψαριών.
Απειλές
thumb|left|200px|Ο χάρτης κατανομής της Ασιατικής αγριόγατας
Οι θηλυκές αγριόγατες, ζευγαρώνουν πολύ συχνά με αρσενικές οικόσιτες γάτες, δημιουργώντας έτσι υβριδικούς απογόνους.Επίσης θηρεύονται σε μεγάλο βαθμό στο Αφγανιστάν, ενώ το 1977, υπήρχαν πάνω από 1200 γούνες αγριόγατας στα παζάρια της Καμπούλ.
Κατηγορία:Αιλουροειδή Κατηγορία:Φέλις Κατηγορία:Θηλαστικά της Ασίας
Λαντισάκ
Το Λαντισάκ (γαλλικά: Landisacq) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Λαντισακουά (γαλλικά: Landisacquois).
Παραπομπές
Κατηγορία:Κοινότητες της Ορν
Όομρανγκ
Η όομρανγκ (Öömrang) είναι διάλεκτος της βόρειας Φριζικής (ή φρισικής) γλώσσας που ομιλείται στο νησί Άμρουμ στην γερμανική περιοχή της βόρειας Φρισίας. Τα Όομρανγκ αναφέρεται στο Όομραμ, όπως αποκαλείται το Άμρουμ στα φριζικά. Μαζί με τις διαλέκτους Φέρινγκ, Σόλρινγκ και Χελιγολανδική αποτελεί μέρος της νησιωτικής ομάδας των βόρειων Φριζικών διαλέκτων και είναι πολύ παρόμοιες μεταξύ τους. Τα Όομρανγκ ομιλούνται από το περίπου ένα τρίτο των 2.300 κατοίκων του Άμρουμ.
Προσωπικά και οικογενειακά ονόματα
Τα προσωπικά ονόματα στο Άμρουμ επηρεάζονται σε μεγάλο βαθμό από το Φριζιανό στοιχείο. Συγκεκριμένα, οι υποκορισμοί και τα ονόματα με δύο στοιχεία είναι κοινά. Τα πρώιμα δάνεια έγιναν από τη δανική γλώσσα, ενώ ο εκχριστιανισμός της βόρειας Φριζίας γύρω στο 1000 μ.Χ. έφερε μια μέτρια επιρροή χριστιανικών και βιβλικών ονομάτων. Στην Εποχή των Ιστιοφόρων (Age of Sail, περίπου 15ο - 19ο αι.), οι Ολλανδικές και Δυτικές Φριζιανές μορφές έγιναν δημοφιλής.
Τα οικογενειακά ονόματα ήταν συνήθως πατρωνυμικά, δηλαδή δημιουργούνταν μεμονωμένα ως γενικές του πατρικού ονόματος. Σε αντίθεση με το Σκανδιναβικό Πέτερσεν ή Πέτερσσον, που σημαίνει «γιος του Πέτρου», το Πέτερς στα Όομρανγκ σημαίνει «του Πέτρου». Αυτή η πρακτική τελικά απαγορεύτηκε από το Δανικό Στέμμα το 1828.
Χρήση
Ο Λαρς φον Κάρστεντ (Lars von Karstedt) εικονογράφησε τη δυσοίωνη κατάσταση της Όομρανγκ σήμερα. Η χρήση της Όομρανγκ περιορίζεται πλέον στον οικιακό τομέα. Έχει χάσει τη χρήση της στη δημόσια επικοινωνία υπέρ των γερμανικών και ομιλείται σε σπίτια με ηλικιωμένους γηγενείς ομιλητές της Όομρανγκ. Μία από τις μεγαλύτερες κινητήριες δυνάμεις της γλωσσικής μεταστροφής είναι η αλλαγή της οικονομικής δομής που φέρνει η τουριστική βιομηχανία. Οι τουρίστες από διάφορες περιοχές της Γερμανίας γεμίζουν το μικρό νησί Άμρουμ και καταλαμβάνουν γρήγορα τις περιορισμένες κατοικίες. Συνεπώς, τα ενοίκια αυξάνονται γρήγορα, οδηγώντας πολλούς από τους νέους της περιοχής να μετακομίσουν σε μεγάλες πόλεις στην ηπειρωτική Γερμανία. Τόσο η εισροή αγγλόφωνων όσο και γερμανόφωνων τουριστών και εργαζόμενων στον τουρισμό και η απώλεια νέων γηγενών ομιλητών προκαλούν τη δραστική μείωση της διαλέκτου.
Παραπομπές
Κατηγορία:Γερμανία-επέκταση Κατηγορία:Γλώσσες της Γερμανίας Κατηγορία:Φριζικές γλώσσες
Ενρίκο Μασίας
Ο Γκαστόν Γκρενασιά (Gaston Ghrenassia, γεν. 11 Δεκεμβρίου 1938), γνωστός με το καλλιτεχνικό όνομα Ενρίκο Μασίας (Enrico Macias· προφέρεται Ενρικό Μασιάς), είναι Γάλλος τραγουδιστής, τραγουδοποιός και μουσικός αλγερινο-εβραϊκής καταγωγής.
Βιογραφία
Ο Γκαστόν Γκρενασιά γεννήθηκε από σεφαραδίτικη οικογένεια στην Κωνσταντίνη της Αλγερίας. Ο πατέρας του, Σιλβέν Γκρενασιά (1914–2004), ήταν βιολονίστας σε μια ορχήστρα που έπαιζε κυρίως malouf, ανδαλουσιανή κλασική μουσική. Ο Γκαστόν έπαιζε κιθάρα από μικρός και άρχισε να παίζει με την ορχήστρα του Cheikh Raymond Leyris σε ηλικία 15 ετών.
Ακολούθησε καριέρα δασκάλου, αλλά συνέχισε να παίζει κιθάρα. Το 1961, ο Πόλεμος για την Ανεξαρτησία της Αλγερίας μαίνεται και η κατάσταση γίνεται αφόρητη για τους Εβραίους και τους Ευρωπαίους κατοίκους της Κωνσταντίνης. Η δολοφονία το 1961 του πεθερού του και μουσικού Cheikh Raymond Leyris από το Εθνικό Απελευθερωτικό Μέτωπο είχε τεράστια επίδραση στον Γκαστόν Γκρενασιά και φαίνεται ότι οφειλόταν στην αντίθεσή του στην ανεξαρτησία της Αλγερίας από τη Γαλλία. Ο Γκαστόν άφησε την Αλγερία με τη σύζυγό του, Σουζί, στις 29 Ιουλίου 1961, έντεκα μήνες πριν από το τέλος του πολέμου, και αυτοεξορίστηκε στην ηπειρωτική Γαλλία. Έκτοτε δεν του επετράπη να επιστρέψει στην Αλγερία.
Καριέρα
μικρογραφία| Ο Μασίας το 1965 Αφού πρώτα έζησε για λίγο στην Αρζαντέιγ, μετακόμισε τελικά στο Παρίσι, όπου αποφάσισε να ακολουθήσει καριέρα στη μουσική. Στην αρχή προσπάθησε να μεταφράσει στα γαλλικά τα κομμάτια malouf που ήξερε ήδη. Αργότερα, ανέπτυξε ένα νέο γαλλικό ρεπερτόριο που ερμήνευε σε καφέ και καμπαρέ. Παρέμεινε, ωστόσο, δημοφιλής ερμηνευτής της αραβοανδαλουσιανής μουσικής και των ιουδαιοαραβικών τραγουδιών στη Γαλλία.
Υιοθέτησε το καλλιτεχνικό όνομα Ενρίκο Μασίας και έκανε την πρώτη του ηχογράφηση το 1962 μετά από μια συνάντηση με τον Ρεϊμόν Μπερνάρ. Το αποτέλεσμα ήταν η ηχογράφηση του «Adieu mon pays» που είχε συνθέσει για την αγαπημένη του Αλγερία στο σκάφος που τον πήγαινε στη Γαλλία. Εμφανίστηκε στη γαλλική τηλεόραση, όπου έκανε αμέσως εντύπωση. Αυτό οδήγησε σε μια πρώτη περιοδεία το 1963 ως δεύτερη πράξη με την Πάολα και τον Μπίλι Μπριτζ. Εκείνη τη χρονιά γεννήθηκε και η κόρη του, Τζόσια.
Την άνοιξη του 1964 έπαιξε πριν από τους Les Compagnons de la chanson στην αίθουσα Paris Olympia και στη συνέχεια πραγματοποίησε μια επιτυχημένη περιοδεία στη Μέση Ανατολή, κάνοντας εμφανίσεις με μεγάλη επιτυχία σε Ισραήλ, Ελλάδα και Τουρκία, όπου εξακολουθεί να έχει θαυμαστές. Στην Τουρκία, πολλά τραγούδια του μεταφράστηκαν και ερμηνεύτηκαν από Τούρκους καλλιτέχνες. Το 1965, του απονεμήθηκε το Βραβείο Vincent Scotto και την επόμενη χρονιά τραγούδησε μπροστά σε 120.000 άτομα στο γήπεδο της Ντιναμό Μόσχας, δίνοντας συναυλίες σε περισσότερες από 40 άλλες σοβιετικές πόλεις. Έκανε επίσης περιοδεία στην Ιαπωνία και ηχογράφησε τραγούδια στα ισπανικά και στα ιταλικά, ενώ ήταν δημοφιλής και στις δύο αυτές χώρες.
Το αμερικανικό ντεμπούτο του, σε μια συναυλία στο Carnegie Hall όπου είχαν εξαντληθεί τα εισιτήρια, έγινε στις 17 Φεβρουαρίου 1968. Συνέχισε να κάνει περιοδείες στις Ηνωμένες Πολιτείες, τραγουδώντας σε Σικάγο, Ντάλας και Λος Άντζελες. Στο Κεμπέκ του Καναδά, έτυχε θερμής υποδοχής ως γαλλόφωνος καλλιτέχνης.
Το 1971, ο Μασίας επέστρεψε στο Paris Olympia, μετά εμφανίστηκε στο Ρόγιαλ Άλμπερτ Χολ στο Λονδίνο και ξαναπήγε σε Ιαπωνία, Καναδά, την Ιταλία και Ισπανία. Μια δεύτερη περιοδεία στις ΗΠΑ κορυφώθηκε με μια ακόμη συναυλία στο Carnegie Hall το 1972. Το 1974 έδωσε δέκα παραστάσεις στο Uris Theatre στο Μπρόντγουεϊ, αλλά και στο Olympia για έκτη φορά στην καριέρα του.
Έκανε περιοδεία στη Γαλλία και πήγε δύο φορές στο Ισραήλ το 1976 και το 1978. Προσκλήθηκε στην Αίγυπτο από τον Αιγύπτιο πρόεδρο Ανουάρ Σαντάτ για να τραγουδήσει για την ειρήνη. Αυτό έγινε αφού ο Μασίας είχε αποκλειστεί από τις αραβικές χώρες για πολλά χρόνια, παρά το γεγονός ότι διατήρησε τη δημοτικότητά του στο αραβικό κοινό στη Μέση Ανατολή και τη Βόρεια Αφρική. Στην Αίγυπτο τραγούδησε μπροστά σε 20.000 άτομα δίπλα στις Πυραμίδες. Μετά τη δολοφονία του Σαντάτ, έγραψε ένα τραγούδι αφιερωμένο στον εκλιπόντα πρόεδρο με τίτλο "Un berger vient de tomber".
Το 1988, γνώρισε μεγάλη επιτυχία με το "Zingarella", ιδιαίτερα σε Ισραήλ και Τουρκία κατά την περιοδεία του, καθώς και στη Νότια Κορέα.
Τον Απρίλιο του 1992, δοκίμασε να παίξει σε ένα θεατρικό έργο προσαρμοσμένο από τα αγγλικά, με τον τίτλο Quelle Nuit. Ερμήνευσε επίσης έναν ρόλο ως τοπικός δικαστής στη γαλλική τηλεοπτική ταινία Monsieur Molina το 2006. μικρογραφία|Προτομή του Μασίας σε δρόμο της [[Σμύρνη|Σμύρνης]] Τον Ιούλιο του 2019, ο Μασίας έπαιξε τον εαυτό του στην κωμική σειρά Οικογενειακή επιχείρηση (Family Business), που μεταδόθηκε από το Netflix.
Άλμπουμ και σινγκλ
Στη δεκαετία του 1960, μεγάλη δημοτικότητα γνώρισαν τα τραγούδια του Μασίας με ανατολική επιρροή, όπως τα "Adieu mon pays" (επίσης γνωστό ως "J'ai quitté mon pays"), "Les filles de mon pays", "L'Oriental", "Entre l'orient et l'occident" και αφιερωμένα τραγούδια όπως το "Le violon de mon père" (στον πατέρα του) και το "Mon chanteur préferé" (φόρος τιμής στον πεθερό του).
Δημοφιλής ήταν επίσης η γαλλική ερμηνεία του "Oh guitare, guitare" και οι ισπανικές εκδόσεις των "El Porompompero" και "Solenzara".
Οι μεγάλες γαλλικές του επιτυχίες περιλαμβάνουν τα "Paris, tu m'as pris dans tes bras", "La femme de mon ami", "Non je n'ai pas oublié", "La France de mon enfance", "Les gens du nord" και «Les filles de mon pays».
Έχει τραγουδήσει σε πολλές γλώσσες, όπως γαλλικά, ιταλικά, ισπανικά, εβραϊκά, τουρκικά, ελληνικά, αγγλικά, αρμένικα, αραβικά και πολλές από τις διαλέκτους τους και πρόσφατα στα γίντις.
Συνεργασίες
Ο Μασίας έχει συνεργαστεί με πολλούς καλλιτέχνες και τα τραγούδια του έχουν ερμηνευτεί σε πολλές γλώσσες.
Στην Ελλάδα
Το 1963, ο Μασίας ταξίδεψε στην Ελλάδα και εμφανίστηκε στο νυχτερινό κέντρο "Έμπασσυ" στην Αθήνα, στη συμβολή των οδών Πανεπιστημίου και Αμερικής.
Έκτοτε, τραγούδια του Μασίας έχουν προσαρμοστεί στα ελληνικά και ερμηνευτεί από Έλληνες τραγουδιστές. Μεγάλη επιτυχία έγινε το τραγούδι «Μου χρωστάς, δεν σου χρωστάω» (1978) από τον Φίλιππο Νικολάου, σε στίχους του ίδιου και μουσική του Μασίας. Ο Νικολάου ερμήνευσε μετά από χρόνια (2005) ένα ακόμη κομμάτι σε μουσική του Μασίας, με τίτλο «Άσε να λέει», στο οποίο έγραψε και πάλι ο ίδιος τους στίχους.
Έναν χρόνο μετά τον Νικολάου, διασκευή του Μασίας ερμήνευσε και ο τότε δημοφιλής Γιάννης Κατέβας, κάνοντας επιτυχία με το κομμάτι «Τα γιασεμάκια σου» σε στίχους του Γιώργου Κανελλόπουλου.
Το 1980, ο Θέμης Αδαμαντίδης ερμήνευσε το «Τραγουδώ κι ας πονάω» σε μουσική του Μασίας και στίχους του Δημήτρη Ιατρόπουλου.
Το 2011, η μεγάλη επιτυχία του Μασίας «Oh guitare, guitare» ντύθηκε με στίχους της Λίνας Νικολακοπούλου και ερμηνεύτηκε από τον Γιώργο Μαργαρίτη στο άλμπουμ του με τίτλο Έγκλημα και τιμωρία.
Αντιπαραθέσεις
Η απόφασή του, μετά από πρόσκληση του Αλγερινού προέδρου Αμπντελαζίζ Μπουτεφλίκα, να προσπαθήσει να κάνει συναυλίες στην Αλγερία είχε ως αποτέλεσμα τεράστια διαμάχη. Μετά την ακύρωση μιας προτεινόμενης περιοδείας στην Αλγερία το 2000, έγραψε το βιβλίο Mon Algérie (Η Αλγερία μου, Εκδόσεις Plon, 2001) που προωθήθηκε ως μια «πραγματική ιστορία αγάπης μεταξύ ενός ανθρώπου και της πατρίδας του».
Επιχείρησε ξανά ανεπιτυχώς να επισκεφθεί την Αλγερία τον Νοέμβριο του 2007 συνοδεύοντας τον Γάλλο πρόεδρο Νικολά Σαρκοζί, αλλά αντιμετώπισε σκληρή αντίσταση από διάφορες αλγερινές οργανώσεις και άτομα, συμπεριλαμβανομένου του Αλγερινού πρωθυπουργού Αμπντελαζίζ Μπελχαντέμ, λόγω της υποστήριξής του στο Ισραήλ. Δεν του επετράπη ποτέ να επιστρέψει στην Αλγερία από τότε που έφυγε, το 1961.
Προσωπική ζωή
Ο Μασίας είναι χήρος. Η σύζυγός του, Σουζί Λεϊρί, πέθανε στις 23 Δεκεμβρίου 2008. Το άλμπουμ του 1993 Suzy είναι αφιερωμένο σε αυτήν. Έχει μια κόρη, την Τζόσια Μασίας, και ο γιος του, Ζαν Κλοντ Γκρενασιά, είναι γνωστός μουσικός παραγωγός.
Τραγούδια
(Τραγούδια του Μασίας σε αλφαβητική σειρά)
Α
Β
C
F
G
Ι
Κ
L
Μ
Ν
Ο
P
Q
R
S
Τ
U
V
Υ
Ζ
Εξωτερικοί σύνδεσμοι
Κατηγορία:Εβραίοι τραγουδιστές Κατηγορία:Γάλλοι άνδρες τραγουδιστές Κατηγορία:Αλγερινοί τραγουδιστές
Τεκνάντ σβένσκα
Τα Τεκνάντ σβένσκα, ή Νοηματικά Σουηδικά, είναι απαρχαιωμένη νοηματική κωδικοποιημένη μορφή της σουηδικής γλώσσας που χρησιμοποιούσε νοήματα της σουηδικής Νοηματική Γλώσσα για λέξεις, συμπληρωμένα με πρόσθετα νοήματα για γραμματικές λέξεις και κλεινόμενο τέλος. Αυτή αναπτύχθηκε στη δεκαετία του 1970 με ελπίδες ώστε η σουηδική να γίνει πιο προσιτή για τους κωφούς, αλλά αργότερα εγκαταλείφθηκε καθώς ήταν αργή και αναποτελεσματική. Ποτέ δεν ήταν φυσική μορφή επικοινωνίας μεταξύ των κωφών.
Εξωτερικοί σύνδεσμοι
Κατηγορία:Σουηδική γλώσσα
Λαρέ (Ορν)
Το Λαρέ (γαλλικά: Larré) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Ροδόλφος ΣΤ΄ του Μπάντεν
Ο Ροδόλφος ΣΤ΄ (γερμ.: Rudolf VI, θάν. 21 Μαρτίου 1372) από τον Οίκο του Τσέρινγκεν ήταν μάργραβος του Μπάντεν-Μπάντεν (1353-72) και του Μπάντεν-Πφόρτσχαϊμ (1361-72).
Βιογραφία
Ήταν ο μόνος γιος του Φρειδερίκου Γ΄ μαργράβου του Μπάντεν-Μπάντεν και της Μαργαρίτας, κόρης του Ροδόλφου-Χέσσο μαργράβου του Μπάντεν-Μπάντεν.
Το 1372 απεβίωσε και τον διαδέχθηκε ο πρωτότοκος γιος του Βερνάρδος Α΄.
Οικογένεια
Νυμφεύτηκε τη Ματίλντα, κόρη του Ιωάννη Γ΄ κόμη του Σπόνχαϊμ και είχε τέκνα:
Πηγές
Ροδολφος 06
Λινιέρ (Ορν)
Το Λινιέρ (γαλλικά: Lignères) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Λινιού
Το Λινιού (γαλλικά: Lignou) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Λινιουζεέν (γαλλικά: Lignouséens).
Παραπομπές
Κατηγορία:Κοινότητες της Ορν
Ζενεβιέβ ντε Μπόρμαν
Η Ζενεβιέβ ντε Μπόρμαν (Geneviève de Borman) (19 Φεβρουαρίου 1908 - 22 Σεπτεμβρίου 2010) ήταν Βελγίδα πρωταθλήτρια της αντισφαίρισης.
Ήταν από οικογένεια πρωταθλητών της αντισφαίρισης, γονείς της ήταν οι Πολ ντε Μπόρμαν και η Αν ντε Μπόρμαν, αδέλφια της ο Λέοπολντ και η Μιριάμ. Ήταν παντρεμένη με τον Βίκτορ Sauvage κι είχαν παιδιά τους Ζαν, Μπαλντουίν, και Γκι.